### Resume

Økonomiudvalget besluttede på mødet 10. januar 2022 at området matr. Nr. 1z, Kurt Frederiksen, Skibet, der ligger øst for Vejledalen i [adresse], skal udnyttes til en udstykning for Tiny Houses.

Forvaltningen har gennem det seneste år gennemført brugerundersøgelser og dialog med borgere, der ønsker at bo i et Tiny House, og dette arbejde peger på, at en udstykning i cykel/gåafstand fra [adresse], vil være attraktivt. Området er på ca. 3.2 ha, og der er mulighed for udstykning af grunde på omkring 300 m².

### Sagsfremstilling

Lokalplanens indhold

![](data:image/png;base64...)

Figur 1: Kort over lokalplanområdet

Økonomiudvalget har anmodet om, at der udarbejdes en lokalplan for området. Området ligger øst for Vejledalen og nord for [adresse] i [adresse]. Området er i alt ca. 3,2 ha. Området er omfattet af lokalplan 1331, der er en såkaldt rammelokalplan for hele Ny Svenning Thygesen. Det fremgår af denne, at der skal udarbejdes en byggeretsgivende lokalplan for området. Området er ejet af Vejle Kommune, og har tidligere været udlagt til kolonihaver. Det bruges i dag midlertidigt til hundeskov, og der er fyldt en del jord på området gennem de seneste 10 år. Det betyder at området ligger højere end omgivelserne og ikke er truet af oversvømmelse. Det er omgivet af grøfter og et mindre vandløb, hvortil overfladevand kan afledes.

Forvaltningen har gennem det seneste år været i dialog med over 100 borgere omkring ønsker til et område for Tiny Houses. Der har i den forbindelse været afholdt et større informationsmøde i juni 2021 og gennemført en brugerundersøgelse. På baggrund af dette arbejde, er det blevet klart, at der er mange, der gerne vil bo i et Tiny House tæt ved [adresse]. Det er ikke afgørende for flertallet af borgerne, at der er store grunde eller stor afstand til naboer. Derimod er det afgørende, at prisen ikke bliver for høj, og at man kan opføre sit eget hus.

Udstykningen er tænkt så naturpræget som muligt, med en åben karakter uden hegn eller hække omkring grunde og med samlet parkering og affaldshåndtering mod syd og en sti/brandvej, der fører frem til den enkelte grund. Regnvand afledes i åbne grøfter og der plantes frugttræer.

Grundene tænkes i varierende størrelser med hovedvægten på grunde omkring 300m² og med en begrænsning på boligstørrelsen på makismalt 45m².

Særlige forhold

Det foreslås, at der inden offentliggørelse af lokalplanforslaget, afholdes et informationsmøde, hvor såvel naboer som alle andre interesserede kan høre om planerne og stille spørgsmål. Mødet forvents afholdes i løbet af marts måned 2022.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner og 8 uger for lokalplaner med tillæg, der har været i fordebat.

Høringsperioden for lokalplanen vurderes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Tiny House konceptet baserer sig på bæredygtighed og nedskalering af forbruget af materielle goder. De små boliger og grunde betyder, at der opnåes en mere optimal arealudnyttelse. Små boliger har mindre energiforbrug. Boliger halvt så store som gennemsnittet kan ca. halvere CO2-aftrykket pr. beboer jf. Klimamål og fysisk planlægning, okt. 2021. Bebyggelsen ligger i cykel/gåafstand til [adresse], der er gode stiforbindelser og offentlig infrastruktur, hvilket medvirker til at reducere beboernes forventede brug af bil. Artsmangfoldigheden øges ved at udlægge fællesarealerne som vild natur og plante hjemmehørende træer, buske og planter. Mulighed for etablering af fælleshus, overdækkede arealer og fælles faciliteter skaber grobund for at mødes og dyrke fællesskabet på alle tider af året.

### Teknik- og Miljødirektøren indstiller,

|  |  |
| --- | --- |
| at | lokalplan nr. 1361 igangsættes. |

### Beslutning

Godkendt.